
Javaslat átjárási szolgalmi jog gyakorlásával összefüggő döntés meghozatalára


Szombathely város területén jelenleg 26 db társasház és az önkormányzat között van megállapodás szolgalmi jog gyakorlásával összefüggésben, mely szerint a társasházak vállalják, hogy az átjárási szolgalmi jog gyakorlásának biztosítása érdekében a hét minden napján folyamatosan nyitva tartják az átjárókat, ezzel is biztosítva a szabad átjárást, valamint a tulajdonukban álló szolgalmi joggal terhelt épületrész karbantartásáról folyamatosan gondoskodnak.
A megállapodások megkötésével az önkormányzat kötelezettséget vállalt arra a mindenkori költségvetési előirányzat erejéig arra, hogy a szolgalmi joggal terhelt épületrész fenntartási és karbantartási költségeit az alábbiak szerint téríti meg a társasházaknak:
a) az épületrész takarítási és adott esetben megvilágítási költségeihez maximum bruttó 170 Ft/m2/hó összegben járul hozzá.
b) az épületrész kisebb volumenű karbantartása során a társasház által fizetendő költség 50%-át megfizeti, melynek során az éves karbantartás hozzájárulási összege nem haladhatja meg a bruttó 20.000 Ft-ot, valamint
c) a b) pontban meghatározottnál nagyobb mérvű felújítás, karbantartás hozzájárulási igény esetén a társasház indoklással alátámasztott költségkalkulációt készít, melyről a tárgyévet megelőző év szeptember 15-ig köteles írásban értesíteni az önkormányzatot. Az önkormányzat fenntartja magának a jogot arra, hogy a mindenkori költségvetés előirányzat erejéig hozzájárul a szolgalmi joggal terhelt épületrész karbantartási költségeihez. Amennyiben az önkormányzat költségvetése nem nyújt erre fedezetet, a Társasház kártérítési igénnyel nem élhet az önkormányzat felé. 

Szombathely Megyei Jogú Város Önkormányzata és a Szombathely, Fő tér 27. sz. alatti Társasház 2013. április 24. napján támogatási megállapodást kötött a szolgalmi joggal terhelt épületrész fenntartási és karbantartási költségeinek megtérítésére.
A Társasház közös képviselője 2026. május 19. napján kelt levelében arról értesítette az Önkormányzatot, hogy a társasház viharkárosult tűzfalának helyreállítását elvégezteti 2.991.129,-Ft összegben, továbbá a szolgalmi átjáró felújítását, rácsos kapu készítését 421.310,-Ft, Fő tér felőli bejárati kapu csiszolását, festését 532.000,-Ft, valamint 3 db mozgásérzékelős lámpatest felszerelését 76.400,-Ft költségen.

A Társasház közös képviselője a szükséges és indokolt munkákat költségkalkulációval alátámasztotta, amely alapján a Társasház kéri az Önkormányzat hozzájárulását a rácsos kapu kivitelezési munkálataihoz, bruttó 421.310,-Ft összegben. A költségigény fedezete a „Kommunális, városüzemeltetési és környezetvédelmi kiadások” „Szolgalmi joggal terhelt épületrész karbantartása” soron rendelkezésre áll.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjenek.

Szombathely, 2026. július „        ”



		/: Horváth Soma :/


HATÁROZATI JAVASLAT
….…./2026. (VII.14.) VISB számú határozat

A Városstratégiai, Idegenforgalmi és Sport Bizottság megtárgyalta a „Javaslat átjárási szolgalmi jog gyakorlásával összefüggő döntés meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 17. pontja alapján az alábbi döntést hozza:

A Bizottság támogatja a Fő tér 27. sz. alatti Társasház szolgalmi joggal terhelt épületrész felújítását a „Szolgalmi joggal terhelt épületrész karbantartása” előirányzat terhére bruttó 421.310,- Ft összeg erejéig.

Felelős:	Dr. Nemény András polgármester
	Horváth Soma alpolgármester 
	Tóth Kálmán, a Bizottság elnöke
/a végrehajtás előkészítéséért: 
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője /

Határidő:	azonnal

Oldalszám: 3 / 3
image1.png




